Tužilaštvo odustalo od pritvora za lidere DF-a, hakovani portali Vlade\nLideri DF-a na konferenciji za novinare\nVrhovni državni tužilac Crne Gore, Ivica Stanković saopštio je da lideri DF-a neće biti pritvoreni zbog osnovane sumnje da su izvršili krivično djelo stvaranje kriminalne organizacije, nakon što je jutros stotine pristalica te koalicije protestovalo ispred parlamenta protiv ukidanja imuniteta i najava hapšenja Andrije Mandića i Milana Kneževića.\nStanković je Glavnom specijalnom tužiocu Milivoju Katniću uputio obavezujuće uputstvo za postupanje u kome se navodi da, imajući u vidu pretpostavku nevinosti i pretpostavku u korist slobode, u konkretnom slučaju protiv Mandića i Kneževića ne treba predlagati određivanje pritvora kao izuzetnu mjeru za obezbjeđenje njihovog prisustva.\nObrazlažući svoje uputstvo, Stanković je naveo da je takvu odluku donio kako bi, bez postojanja razloga za određivanje pritvora izbjegla neodgovarajuća primjena mjera pritvora.\nSjednica Skupštine Crne Gore na kojoj je donijeta odluka o skidanju imuniteta Andriji Mandiću i Milanu Kneževiću\nU Uputstvu o postupanju, Vrhovni državni tužilac, Ivica Stanković, naveo je da se shodno Ustavu Crne Gore, Zakoniku o krivičnom postupku i međunarodnim standardima pritvor primjenjuje samo kada je strogo neophodan i kada predstavlja krajnju mjeru.\nPrethodno je vladajuća većina u parlamentu izglasala ukidanje imuniteta dvojici poslanika kako bi bili pritvoreni i protiv njih pokrenuta istraga zbog postojanja osnovane sumnje da su navodno prihvatili uloge političkih predvodnika neuspjelog pokušaja državnog udara u Crnoj Gori.\nU odgovoru na najavu hapšenja njihovih opozicionih kolega, juče je opozicija saopštila da će bojkotovati lokalne izbore u Nikšiću, a rok za predaju lista istekao je juče u ponoć.\nHakovani portali Vlade i dnevnika Vijesti\nUoči početka sjednice, lideri DF-a su se obratili okupljenim pristalicama, a zatim ušli u zgradu parlamenta gdje su ostali da čekaju u tom trenutku očekivano hapšenje.\nU međuvremenu, Vlada Crne Gore i portal Vijesti saopštili su da su njihovi internet portali bili hakovani DDos napadima, ne imenujući izvor tih napada, u kojima "nisu bili ugroženi sadržaji državnih organa".\n"Nadležne službe su iz preventivnih razloga u tom razdoblju isključile pojedine Internet servise", saopšteno je iz Vlade, čiji su portali i podportali bili hakovani danas u periodu između 11:15 i 13:25.\nPortal Vlade Crne Gore na ovaj način najsnažnije je bio napadnut 16. oktobra 2016. kada je, takođe, iz preventivnih razloga bio na neko vrijeme isključen, a napadi ponovljeni tokom nekoliko narednih dana, podsjećaju iz Vlade.\nDF ispred parlamenta čeka odluku o imunitetu svojih lidera


Zašto je ćerka Nataše Bekvalac bila ljuta na mamu - Story\nPopularna pevačica Nataša Bekvalac uživa u bračnom životu nepunih mesec dana sa svojim izabranikom Lukom Lazukićem. Nakon svečane ceremonije na Ibici, gde su se zavetovali na večnu ljubav, ovaj popularni počeo je zajedniči život u prestonici.\nNataša se polako priprema za porođaj i razmišlja o odlasku u Beč gde planira da donese svoje drugo dete na svet.\n– Nakon nezaboravnih dana koje su zajedno proveli na Ibici, Nataša sada razmišlja o odlasku u Beč gde je planirala da se porodi. Lekari, koji vode njenu trudnoću, nalaze se u Beču i ako sve bude kako je planirala, porodiće se tamo. S obzirom na to da se takve stvari ne mogu isplanirati do najsitnijeg detalja, ona je pripremila sve i za porođaj u Beogradu ukoliko beba dođe ranije. Ipak, njena želja je da joj se ćerka rodi van Srbije. Ona i Luka su planirali da se pred porođaj presele u Austriju, gde će i ostati nekoliko meseci. U izboru imena za naslednicu najviše učestvuje mala Hana, ali Nataša još nije aminovala nijedno ime koje joj je predložila – kaže izvor blizak pevačici i dodaje:\n– Hana je super prihvatila Luku, ali je bila malo ljuta što nije prisustvovala venčanju. Ipak, Nataša je bila neumoljiva da joj popusti zbog škole. To je još jedan razlog što bi Hana volela da joj se mama porodi u Beogradu, jer u suprotnom ne bi mogla istog časa da vidi sestru.\nIako je pre nekoliko nedelja na svet donela drugo dete, sina Nou, Biljana Tipsarević nije zapostavila poslovne obaveze, naprotiv –...


► Protest protiv izbora direktorke osnovne škole u Kisaču\n27.05.2020 Novi Sad\nOni su nosili majice sa likom Ljudovita Štura i transparente sa parolama "Surov izbor", "Nacionalna izdaja" i "Ne možemo degradirati našu školu".\nNjima su se na protestu ispred Slovačkog kulturnog centra pridružili i meštani Kisača, kao i Sindikat prosvetnih radnika.\nDemonstranti su kazali da protesuju jer je imenovane v.d. direktorke bilo namešteno, a za to su okrivili direktora Slovačkog kulturnog centra Pavela Surovog.\nZaposleni su najavili da će organizovati protest i u Novom Sadu i dodali da su zatražili da ih hitno primi ministar prosvete.\nZa vreme trajanja protesta, direktor Slovačkog kulturnog centra i potpredsednik Nacionalnog saveta Slovaka Pavel Surovi na zgradu je postavio natpis "Pesmom protiv nasilja", puštao slovačku narodnu muziku i izveo nekoliko performansa.\nIzmeđu ostalog, on je ispred zgrade Slovačkog kulturnog centra izneo pogaču i so i to nazvao "slovačkim narodnim običajem".\nOn se prošetao pored okupljenih demonstranata, koji su mu glasno zviždali.\n"Protest je politički, ovo je prljava predizborna kampanja, i oni su protiv mene zato što sam uspešan, a uspeh se ne prašta", rekao je Surovi.\nOn je kazao da je "velika laž" da je od bivše direktorke tražio da prikuplja potpise za Srpsku naprednu stranku u zamenu za podršku na izborima za direktora.\nZaposleni u u Osnovnoj školi "Ljudovit Štur" u Kisaču pored Novog Sada su u sredu, 20. maja, u znak protesta okrenuli leđa novoimenovanoj v.d. direktorki u trenutku kada je prolazila školskim dvorištem, jer su nadležne institucije ignorisale predlog zaposlenih za imenovanje vršioca dužnosti direktora.\nNacionalni savet Slovaka takođe je podržao Anu Leginj, koja je 20. maja preuzela direktorsku funkciju.


NAGRADE OSNOVNOM SUDU U KRUŠEVCU: Za rešenje i inovacije sudstva! • HAPPYTV.RS\nNAGRADE OSNOVNOM SUDU U KRUŠEVCU: Za rešenje i inovacije sudstva!\nUdruženje sudija i tužilaca Srbije (UST) čestitalo je danas Osnovnom sudu u Kruševcu, predsedniku suda Slobodanu Ivanoviću i svim sudijama i radnicima tog suda na nagradama koje je sudu dodelila Komisija Vrhovnog kasacionog suda zbog izuzetnih uspeha u radu.\nOsnovnom sudu u Kruševcu dodeljena su tri prestižna priznanja - za rezultate u rešavanju starih predmeta, za doprinos unapređenju efikasnosti i kvaliteta sudskog sistema, kao i za inovacije koje su doprinele poboljšanju rada suda, navodi se u saopštenju ovog strukovnog udruženja.\nUST poručuje da ovakav uspeh zahteva da bude jasno prepoznat i uvažen kao najbolji primer dostojanstva, savesnosti i stručnosti u radu, koji treba slediti, jer su kako napominje dovoljno su bili vidljivi samo oni koji svojim postupcima urušavaju dostojanstvo i ugled pravosuđa i izazivaju prezir i nepoverenje građana u rad pravosudnih organa.\nU svojim zalaganjima za bolje, efikasnije i uglednije pravosuđe, UST smatra da još više treba da budu vidljivi oni koji na najbolji način demonstriraju koliko pravosudna profesija može da se poštuje, i da se tako na najbolji način unapređuje ugled svih koji pripadaju pravosuđu.


Zvanično: Novi Pazar u Superligi | MozzartSport\nTuesday 30 June 2020 15:55 / Izvor: mozzartsport.com\nZvanično: Novi Pazar u Superligi\nDubočica, Sloga iz Kraljeva, Radnički iz Sremske Mitrovice i Loznica su novi prvoligaši\nStadion Novog Pazara, © Star sport\nKompetirana je lista učesnika Superlige Srbije za sezonu 2020/21. Umesto Grafičara, koji je odustao od takmičenja pod obrazloženjem da ne želi da ugrožava regularnost, jer se tretira kao filijala Crvene zvezde, u elitni rang srpskog fudbala uskočio je – Novi Pazar.\nKlub iz Raške oblasti je sezonu u Prvoj ligi Srbije okončao na desetom mestu, sa 13 bodova manje od Metalca, poslednjeg tima koji je na osnovu tabele napredovao, ali je na današnoj sednici Izvršnog odbora Fudbalskog saveza Srbije, održanoj na Kopaoniku, dobio mesto u visokom društvu.\n„Po završetku Skupštine održana je sednica Izvršnog odbora FSS na kojoj su donete sledeće odluke. Na upražnjeno mesto u Superligi (Grafičar nije dobio lecencu za takmičenje) raspoređen je Novi Pazar“, saopšteno je na sajtu FSS.\nTako će Novi Pazar biti poslednjih, 20. tim, koji će se od narednog ciklusa takmičiti u Superligi. Ovo je Pazaru povratak u Superligu posle tri godine, poslednji put vojevao je sa najboljima u sezoni 2016/17.\nInače, čelnici FSS-a odlučili su da pomere početak naredne sezone Superlige za jednu sedmicu. Prvobitan plan podrazumevao je start 25. jula, ali je posle sastanka sa Kopaoniku saopšteno da će se lopta zakotrljati 1. avgusta.\nIstovremeno, Prva liga Srbije će početi 15. avgusta. Imaće i ona novi izgled, odlučeno je da upražnjena mesta popune Dubočica iz Leskovca, kraljevačka Sloga, Loznica i Radnički iz Sremske Mitrovice.\nPrva liga Srbije Super liga Novi Pazar


BiH U VRHU PO BROJU KORISNIKA KOKAINA - PORTAL KOCKICE\nBy Dragan Vidović on srp 10, 2014\nIz sarajevske nevladine organizacije za resocijalizaciju bivših ovisnika “Proslavi oporavak” kažu da je u BiH, nažalost, sve prisutniji trend prelaska s lakih droga na konzumaciju težih narkotika. Borislav Goić, predsjednik NVO “Proslavi oporavak” ističe :”U posljednje vrijeme jako su česti slučajevi konzumiranja speeda ili amfetamina među mlađom populacijom, a razlog je cijena tog opijata. Što je jeftinije – to bolje prolazi, tako da je ta droga poprilično zastupljena kod mladih. Goić je istakao i činjenicu da bi se država lakše izborila s ovom problematikom, potrebna je suradnja na svim razinama u BiH.\nDa pred ovim problemom ne treba zatvarati oči svjedoči i podatak prema kojem je, kako je nedavno priopćeno iz Instituta za javno zdravstvo RS, samo u RS lani bilo registrirano 375 liječenih ovisnika o opijatima.\nAuthor Dragan VidovićPosted on 25/05/2014 25/05/2014 1213\nUM “NOVA NADA” PREMIJERNO IZVELA DRAMSKU PREDSTAVU „LJUBAV ILI STRAH“\nAuthor Dragan VidovićPosted on 29/01/2014 1168\nZaista je Nova Nada jedna posebna grupa mladih ljudi. Već je štošta na našem portalu pisano o njima, ali još nije pisano o njihovim...\nAuthor Dražen ČolićPosted on 09/03/2016 09/03/2016 1177\nAuthor Dražen ČolićPosted on 03/01/2014 04/01/2014 3663\nUM Nova Nada poziva Vas na zabavu za Valentinovo 14.02.2014\nAuthor Dragan VidovićPosted on 27/01/2014 15/02/2014 2118\nUdruga Mladih “Nova Nada” nas ponovno veseli svojom proaktivnošću i dobrim idejama. Nakon uspjelog božićnog partyija, sada nas Nova Nada uveseljava novim projektom u...


Netanijahu: Mirovni pregovori samo bez Hamasa\nIzraelski premijer Benjamin Netanijahu rekao je da će odbaciti mirovne pregovore sa Palestinskom upravom ako budu uključivali predstavnike Hamasa, javio je izraelski državni radio.\nPalestina odustala od članstva u UN\nPalestinci su odustali od pokušaja da dobiju punopravno članstvo u UN i okrenuli se rezervnoj opciji da dobiju unapređenje statusa u svetskom telu, rekli su palestinski zvaničnici.\nBiH: Za ili protiv Palestine u UN\nČlanovi Predsedništva Bosne i Hercegovine saopštili su, posle sastanka sa ministrom spoljnih poslova Izraela Avigdorom Libermanom, da nemaju zajednički stav kada je reč o zahtevu Palestinaca za...\nPredsednik Palestine čita Šešeljevu knjigu\nNa svečanosti u Savetu Evrope, palestinski predsednik Mahmut Abas susreo se sa delegacijom SRS od koje je dobio knjigu Vojislava Šešelja o Haškom tribunalu.\nPalestina: Ameri nam ne daju UN\nVisoki zvaničnik palestinskih vlasti Nabil Šat kritikovao je SAD zbog pritiska koji vrše na članice Saveta bezbednosti da ne podrže zahtev Palestine za punopravno članstvo u UN.\n"Prekinite kolonizaciju pa možemo da pregovaramo"\nPalestinski predsednik Mahmud Abas izjavio je po povratku iz Ujedinjenih nacija da Palestinci neće nastaviti pregovore sa Izraelom bez potpune obustave izraelske kolonizacije.\n"Palestinska nezavisnost imaće posledice"\n"Palestinci spremni za svoju državu"\nPalestinci su spremni da u bliskoj budućnosti preuzmu odgovornost za upravljanje državom, izjavio je koordinator UN za Bliski istok Robert Seri, dok je ambasador Izraela Ron Prosor rekao da su o...\nIzrael se ugleda na “kosovski model“\nIzraelsko ministarstvo spoljnih poslova pokreće diplomatsku ofanzivu s ciljem da se spreči međunarodno priznanje Palestine u UN u septembru. Ta ofanziva će biti zasnovana na takozvanom "kosovskom...\nMedvedev: Priznali smo Palestinu još 1988.\nRuski predsednik Dmitrij Medvedev izjavio je danas u Jerihonu na Zapadnoj obali da je Rusija priznala nezavisnu Palestinu 1988. godine i da ne menja tu poziciju koju je usvojio bivši SSSR.\nArgentina priznala palestinsku državu\nArgentina je priznala "slobodnu i nezavisnu" palestinsku državu u granicama iz 1967. godine, samo nekoliko dana nakon što je to učinio Brazil.


ŽIVJETI SLOBODNO 2022: Pozitivnom energijom i dobrom muzikom poslata snažna poruka! | musicpocket\nU okviru programa Živjeti slobodno, i obeležavanja Međunarodnog dana pobede nad fašizmom, 14. maja na banjalučkoj tvrđavi Kastel održan je centralni muzički događaj na kojem su nastupili najpoznatiji domaći i regionalni bendovi i izvođači: Dr Nele Karajlić, TBF, Zoster i Sopot.\nSvirku je svojim nastupom započeo banjalučki bend Sopot koji je zagrao publiku pred izlazak velikih regionalnih zvezda.\nMostarci su razdrmali publiku pred izlazak poznatih splićana, grupe TBF čija su očekivanja bila da publika đođe dobro raspoložena i željna njihovog nastupa. Upravo tako je i bilo, a uz najpopularnije pesme ovog benda pozitivne energije i dobre muzike na Kastelu nije manjkalo.\nNa binu je nešto malo nakon ponoći izašao dr Nele Karajlić koji je, očekivano, napravio odličnu atmosferu, pevajući sa publikom uglas dobro poznate pesme, a s obzirom da je prošlo dvadeset pet godina od albuma „Ja nisam odavde“ težište je bilo upravo na pesmama sa istog. Naravno Nele nije zaobišao ni standardni repertoar njegove omiljene rok atrakcije „Zabranjeno pušenje“.\nBendovi i izvođači koji su u subotu nastupili na događaju Živeti slobodno, koji ukazuje na značaj obleežavanja Međunarodnog dana pobede nad fašizmom, poslali su snažnu poruku publici i skrenuli im pažnju o vrednostima antifašizma u današnje vreme. Osim odlične atmosfere, ovi izvođači pokazali su još jedanput da su rado viđeni gosti u Banjaluci.


Vesti online / Vesti / Tema dana / Projekat "Srbija na vezi" (2): Učim da razmišljam drugačije\nAna Stanojević, koja je na doktorskim studijama beogradskog Fakulteta za fizičku hemiju, prijavila se za učešće u projektu "Srbija na vezi", januara 2014. dok je pohađala master studije i tako stupila u kontakt sa dr Vladanom Vukojevićem sa Instituta Karolina u Stokholmu.\nSvakoj osobi na početku karijere bih od srca preporučila da se prijavi na ovaj program: Ana Stanojević\n- Prijavila sam se, jer sam smatrala da je saradnja sa mentorom odličan način za svakog mladog čoveka da napravi pozitivne pomake na početku karijere. Projekat Udruženja "iSerbia" je jedna od najboljih stvari prethodnih godina organizovanih u našoj zemlji, za razvoj mladih, pošto na jedinstven, a u suštini jednostavan način povezuje naše mlade sa eminentnim stručnjacima iz dijaspore - priča Ana čiju su odluku o učešću u projektu "Srbija na vezi" učvrstila pozitivna iskustva ranijih polaznika.\n- Veoma sam zadovoljna svim aspektima saradnje sa mentorkom. Ona ne samo što je veliki i neumorni profesionalac koji istinski oseća strast prema onome što radi, već mi je pružila i mnoštvo korisnih saveta za dalje usavršavanje i razvoj karijere. Moj naučno-istraživački rad u narednih nekoliko godina biće fokusiran na modeliranje i ispitivanje dinamike hipotalamo-hipofizno-adrenalnog sistema, pa mi je neizmerno zadovoljstvo što ću i nastaviti saradnju sa svojom mentorkom.\nAna je na svom fakultetu zaposlena kao istraživač pripravnik u okviru projekta Ministarstva prosvete, nauke i tehnološkog razvoja Srbije "Dinamika nelinearnih fizičkohemijskih i biohemijskih sistema sa modeliranjem i predviđanjem njihovih ponašanja pod neravnotežnim uslovima", kojim rukovodi dr Ljiljana Kolar-Anić.\nSa onlajn mentorkom dr Vukojević je radila na modeliranju dinamike hipotalamo-hipofizno-adrenalnog sistema kod glodara.\n- To mi je omogućilo da produbim znanje i umeće u matematičkom modeliranju bioloških sistema. Naučila sam dosta o načinu na koji treba da razmišljam pri modeliranju i na koje činioce da obratim pažnju. Rešavajući probleme sa kojima smo se suočavale u radu saznala sam i kako sagledati problem sa različitih strana i podstaći kreativnost - otkriva mlada srpska naučnica.\nIstiče kako je divan osećaj kada se posle napornog rada postigne cilj, kao i kada se ostvaren prvi, može da se postavi i novi cilj, jer pri modelovanju bioloških sistema uvek se mora ići dalje, kako bi model što više odgovarao realnosti.\nSrpska naučnica se nada da će se uspešni program "Srbija na vezi" razviti i povezati još više mladih ljudi sa stručnjacima u dijaspori.\n- Svakoj osobi na početku karijere bih od srca preporučila da se prijavi na ovaj program, a nadam se da će država prepoznati napore "iSerbia", podržati ih i omogućiti da saradnja naših stručnjaka iz zemlje i inostranstva bude što intenzivnija i efikasnija - kaže Ana Stanojević.\n* Projekat "Srbija na vezi" (1): Dijaspora poklanja znanje\nSutra - Projekat "Srbija na vezi" (3): Promene na globalnom tržištu


IL Capitano filet tunjevine sa crnim maslinama 160g limenka cena akcija Srbija\nIL Capitano filet tunjevine sa crnim maslinama 160g limenka cene\nTrenutno nemamo slike za IL Capitano filet tunjevine sa crnim maslinama 160g limenka\nEPonuda nije internet prodavnica već Vam omogućava da brzo i lako nađete IL Capitano filet tunjevine sa crnim maslinama 160g limenka po najjeftinijoj ceni. Naš cilj je da kupci budu što bolje informisani o ponudi IL Capitano filet tunjevine sa crnim maslinama 160g limenka na tržištu Srbije. Vrlo lako nalazite željeni proizvod za kategoriju Tunjevina cene, ne morate da lutate od sajta do sajta za IL Capitano Tunjevina, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za IL Capitano filet tunjevine sa crnim maslinama 160g limenka sa PRODAVCEM. EPonuda ne može da garantuje potpunu tačnost specifikacije i slika za IL Capitano filet tunjevine sa crnim maslinama 160g limenka. Pre kupovine, podatke za IL Capitano filet tunjevine sa crnim maslinama 160g limenka proverite na sajtu PROIZVOĐAČA.


Demokratija u početnoj fazi\nPolitički analitičari na Kosovu ocenuju da je demokratija na Kosovu u početnoj fazi i kao društvo i kao država. Na Kosovu je, smatraju, jedna vrsta kontrolisane demokratije, ali nije reč o diktaturi.\nPolitički analtičar Shkelzen Maliqi ocenjuje da relativno uništena ekonomska i socijalna osnova, nedostatak iskustva i birokratske državne elite koja na sebe preuzima razvoj zemlje, čine Kosovo zemljom sa demokratijom na samom začetku. Prema njegovim rečima, pozitivno je to što se na Kosovu usvajaju zakoni po evropskim standardima, dok se defekti demokratije vide svugde, kako kod vlasti takođe i opozicije, koje su do sada kao glavni cilj imale finansijske koristi i razne tendere, a ne razvoj demokratije.\n„Glavni defekt je diskontinuitet sa razvojem Kosova praktično unazad 30 godina u vreme vanrednog stanja, koje se lako ne može prevazići. Nema sistematske veze među različitim oblastima života i pošto su Kosovari dugo vremena bili prinuđeni da se sami snalaze i sada imamo manje ili više situaciju anarhije“, kaže Maliqi.\nOn ocenjuje da Kosovo kao država u tranziciji više instalira demokraturu umesto demokratije.\n„To su oblici zemalja u tranziciji koje umesto demokratije instaliraju jednu vrstu demokrature gde se neke totalitarne prakse kombinuju sa parlamentarizmom, slobodom medija. Ne mislim da se ovde može ostvariti klasična diktatura pošto je Kosovo ipak kontrolisana teritorija gde su snage NATO-a i misija nadzora međunarodne zajednice“, kaže Maliqi.\nI mediji su postali deo vlasti\nPolitički analitičar Belul Beqaj kaže da institucije i mehanizmi države Kosovo pokazuju da nemaju snage i sve su demokratske procese ostavili u rukama međunarodnih predstavnika, što je prema njemu izuzetno uznemiravajuće.\n„Smatram da kosovske institucije demokratije, sve što je važno, osim vlasti, faktički ostavili u rukama međunarodnih predstavnika. U suštini mehnizmi vlasti na Kosovu ovim priznaju svoju nesposobnost i neodstatak snage da vode demokratske procese kako bi nova država postala funkcionalna“, kaže Beqaj.\nOn je veoma kritičan kako prema sadašnjoj takođe i prethodnoj vlasti ocenjujući da su gušili nezavisnost sudskog sistema, što je prema njemu veliki nedostatak kosovske demokratije. Beqaj kritikuje i druge nezavisne organe uključujući i medije da nisu uspeli da dokažu svoju nezavisnost, kao što je slučaj u zemljama razvijene demokratije.\n„Da budemo iskreni u ovoj konfuziji i gušenju nezavisnih institucija na Kosovu i mediji ne ostvaruju svoju funkciju koja im pripada. Mediji umesto da postanu četvrta vlast u smislu kontrole zakonskih procesa faktički su postale deo vlasti i ja tu vidim da se situacija vrti u krug“, kaže Beqaj.\nAnalitičari iako Kosovo vide kao društvo i državu u ranoj fazi razvoja demokratije predviđaju da ova zemlja može obezbediti napredak u narednih deset godina kada se imaju u vidu stremljenja Kosova za integracijom i uključivanjem u evropske strukture, a da bi se postalo deo tog društva prethodno treba dokazati visoki nivo razvoja demokratije.


Hapšenja u Kraljevu, priveden i bivši gradonačelnik\nObnova Kraljeva nakon zemljotresa 2010.\nBivši gradonačelnik Kraljeva Ljubiša Simović i još 16 osumnjičenih uhapšeni su danas zbog zloupotrebe u vrednosti od 102 miliona dinara namenjenih otklanjanju\nposledica zemljotresa, koji je taj grad pogodio 3. novembra 2010. godine, saopštila je policija.\n"Radi se o novcu koji je uplatila Vlada Republike Srbije na poseban račun Opštine Kraljevo i taj novac je korišćen za sanaciju objekata porodica koje su bile najugroženije", kazao je direktor policije Milorad Veljović novinarima, prenosi Beta.\nOn je naveo da je na taj način budžet opštine Kraljevo oštećen za više od milion evra.\nDirektor policije najavio je da će istraga biti nastavljena pošto se sumnja da je suma veća.\n"Posao policije nije završen. Mi dalje nastavljamo provere u vezi sa humanitarnim akcijama, odnosno novac koji je uplaćivan putem raznih donacija i u materijalu ili nekim drugim oblicima. Konačan iznos će sigurno biti znatno veći", kazao je Veljović.\nOn je rekao da je i za samu policiju frapantno da su neki ljudi dozvolili sebi da se na taj način okoriste na račun tuđe nesreće. Napomenuo je da je sama istraga trajala nekoliko meseci.\nUhapšenima je određeno policijsko zadržavanje do 48 sati i njih će saslušati istražni sudija Višeg suda u Kraljevu, koji će odlučiti o pritvoru.\nTadašnji gradonačelnik Kraljeva Ljubiša Simović u to vreme je postao komandant štaba za vanredne situacije, a bivši ministar Milan Marković je u ime vlade Srbije bio koordinator za sanaciju zemljotresa u Kraljevu.\nPredsednik konzorcijuma za izgradnju montažnih kuća u Kraljevu bio je Milić Spasojević, predsednik opštinskog odbora Demokratske stranke iz Ivanjice i vlasnik preduzeća "Sspik iverica", dok je za građevinske radove, za postavljanje temelja bio zadužen Milan Mirković vlasnik privatnog preduzeća iz Kraljeva "Yu Keops" kao predvodnik konzorcijuma kraljevačkih građevinara.\nPolicija nije saopštila puna imena uhapšenih, nego je navela da su pored Simovića, koji je bio komandant grada u vanrednoj situaciji, uhapšeni su i M.M. (56) vlasnik preduzeća "YU Keops" DOO iz Kraljeva i odgovorni izvođač radova na izgradnji montažnih kuća, direktor tog preduzeća V.B. (47), i nadzorni organ B.Đ.\nUhapšeni su i kraljevački privatnici i vlasnici privatnih preduzeća "Tehnoprofil", "Ving", "Lešević", "Standard", "Beton inženjering", "Alfa i omega", kao i vlasnici radnji "Rabrenović Milutin". "Drvoterm", "Gradjevinarstvo 2007" i "Dončić", svi iz Kraljeva, a uhapšen je i direktor preduzeća "Pavlović MB" iz čačka.\nPolicija Simovića tereti da je sproveo postupak javne nabavke za izvođenje radova na izradi temelja i ostalih zanatskih radova sa konzorcijumom izvođača i podizvođača i da je posle zaključenja ugovora sa njima odobrio da neki radovi ne budu izvedeni ne umanjujući ugovorenu cenu.\nTako je konzorcijumu na čijem je čelu bio "YU Keops" i koji su činili "Ving" i "Tehnoprofil", kao i njihovim podizvodjačima omogućio imovinsku korist u iznosu od 44 miliona dinara.\nSumnja se i da je bivši gradonačelnik Kraljeva sa preduzećem "Putevi AD" iz Užica zaključio ugovor o donaciji armaturnog gvoždja koji je bez nadoknade preuzeo i ugradio u montažne kuće, pri čemu je građevinski konzorcijum uz saglasnost Simovića od Grada Kraljeva naplatio 1.72 miliona dinara doniranog armaturnog gvoždja.\nPolicija se i da su članovi konrozcijuma na celu sa "YU Keopsom" i njegovi podizvodjači na izgradnji temelja za 465 montažnih kuća, zanatskih radova i spoljne stolarije, ispostavljali privremene situacije u kojima su prikazivali da su obavili radove u celosti i naplaćivali ih u celosti, iako pojedini nisu bili izvedeni, ili jesu\nali u manjem obimu od ugovorenog.\nZbog takvog načina poslovanja, postoji sumnja da je nadzorni organ B.Đ. overom gređevinskih dnevnika i privremenih situacija omogućio naplatu tih radova čime je konzorcijumu omogućio imovinsku korist u ukupnom iznosu od 56 miliona dinara.\nPolicija nastavlja rad na otkrivanju i rasvetljavanju svih krivičnih dela počinjenih prilikom otklanjanja posledica razornog zemljotresa u Kraljevu, navodi se u policijskom saopštenju.


Potpisana Mapa puta za energetske projekte | ENERGETIKArs.com\nNalazite se na Home » Gas » Potpisana Mapa puta za energetske projekte\nPotpisana Mapa puta za energetske projekte\nObjavljeno: 11:33, 14. Juna 2013.\nBANJALUKA, Predsjednik Republike Srpske Milorad Dodik i zamjenik predsjednika Upravnog odbora “Gasproma” Aleksandar Medvedev potpisali su danas u Banjaluci Mapu puta za realizaciju energetskih projekata na području Srpske u okviru projekta “Južni tok”.\nDodik je rekao da je danas iz “Gasproma” stigla vijest da će gas za BiH i Republiku Srpsku biti jeftiniji za 13 odsto, računajući retroaktivno od marta ove godine.\nPredsjednik Srpske izjavio je da je riječ o veoma važnom projektu koji će obezbijediti energetsku stabilnost i budućnost Srpske.\nDodik je istakao da će krak “Južnog toka” omogućiti ne samo poboljšanje standarda stanovništva, već će biti i podrška privredi.\n“U ovom projektu predviđeno je da se grade i elektrane na gas, a u ovom trenutku posmatraju se lokacije za te elektrane. Ukupno gledano, ovo je jedan od najvažnijih razvojnih projekata Republike Srpske, koji će sigurno stabilizovati njenu budućnost”, rekao je Dodik novinarima poslije potpisivanja Mape puta.\nOn je istakao da je ogroman značaj za realizaciju projekta dala jaka volja i želja predsjednika Rusije Vladimira Putina, ali i da se sa sigurnošću može reći da će projekat biti realizovan na dobrobit i kompanije “Gasprom” i Republike Srpske.\nPredsjednik Srpske posebno je zahvalio zamjeniku predsjednika Upravnog odbora “Gasproma” na dolasku u Banjaluku i potpisivanju Mape puta.\nZamjenik predsjednika Upravnog odbora “Gasproma” Aleksandar Medvedev rekao je danas da potpisani dokument otvara novi nivo saradnje Rusije i Republike Srpske i Federacije BiH, te naglasio da vlast na nivou BiH podržava ovaj projekat.\nMedvedev je naveo da projekat ne bi bio moguć bez podrške predsjednika Republike Srpske.\nOn očekuje da do kraja godine budu završeni tehnički i ekonomski poslovi pripreme za izgradnju kraka gasovoda kroz Republiku Srpske, koji će uključivati i izgradnju termoelektrana na gas.\nAmbasador Ruske Federacije u BiH Aleksandar Bocan-Harčenko rekao je poslije potpisivanja Mape puta da su prilikom posjete ministra inostranih poslova BiH Zlatka Lagumdžije dobili uvjeravanje da “Južni tok” tok ima podršku.\n“Hoću da vjerujem da će podrška `Južnom toku` biti pitanje generalnog konsenzusa u BiH”, istakao je Bocan-Harčenko.\nPotpisivanju Mape puta prisustvovali su i premijer Srpske Željka Cvijanović, ministar industrije, energetike i rudarstva Srpske Željko Kovačević, direktor preduzeća “Gas-res” Slobodan Puhalac, te Bocan-Harčenko. Srna\nTags: aleksandar medvedev,fokus,juzni tok,mapa puta,milorad dodik


Mali: Zimske službe rade punim kapacitetom, Beograd spreman za ledenu kišu\nBeta\t 4. januara 2016. 20:10\n“Svi raspoloživi kapaciteti će biti na ulicama sve dok se sneg ne očisti”, poručio je gradonačelnik nakon sednice gradskog Štaba za vanredne situacije i dodao da će sva ta preduzeća zadržati četvrti, maksimalni stepen angažovanja.\nPrema rečima Malog, na sednici je zaključeno da je potrebno da i dalje postoje svakodnevna dežurstva, da sva mehanizacija bude na ulicama, i da se smene, u kojima je angažovano 2.300 ljudi, obavezno preklapaju.\nOn je rekao da će Parking servis anagažovati i dodatne omladince, a za sada ih ima 210, koji će čistiti sneg sa parking mesta i trotoara.\n”Svi putevi prvog stepena, odnosno oni kojima ide javni gradski prevoz su očišćeni. Službe održavaju te ulice i čiste saobraćajnice drugog i trećeg prioriteta”, rekao je gradonačelnik.\nMali je apelovao na gradjane da ne izlaze iz svojih domova i da se što manje kreću s obzirom na kišu koja će se odmah lediti, jer je temperatura asfalta minus pet.\n”Posuli smo ulice natrijum-hloridom i kalcijum-hloridom i treću noć za redom borićemo se protiv snega, a ulice će biti čiste”, rekao je Mali i dodao da je malo gradova poput Beograda u kome su četiri sata nakon prestanka padavina očišćene ulice prvog prioriteta, a za 48 sati drugog.\nTakodje, on je rekao da će inspekcije od sutra krenuti u kontrolu prilaza vrtićima, ustanovama, školama. Pozvao je i gradjane da ukoliko mogu, očiste sneg ispred svojih zgrada.\nMali je najavio i da će grad uskoro dobiti 18 autočistilica, kao i 10 velikih kamiona, koji će zimi služiti za odvoženje snega.\nOkosnicu zimske službe čine Beograd put, Gradsko zelenilo, Gradska čistoća i Parking servis.\nSednici su prisustvovali predstavnici ostalih javno-komunalnih preduzeća, opštinskih štabova i predstavnici Gradske uprave.\nDirektor Beograd puta Ivan Tejić rekao je da se na ulicama nalazi 103 kamiona. Prema njegovim rečima, Beograd je spreman za ledenu kišu, rezerve soli, rizle i goriva su dovoljne.\n“Nastavićemo da čistimo ulice drugog prioriteta, ali sve zavisi od nove količine padavina”, rekao je on.\nDirektor Hidrometeorološkog zavoda Jugoslav Nikolić upozorio je da se večeras očekuje sneg koji će tokom noći preći u kišu koja će se lediti pri tlu. Dodao je da se prema prognozi, stabilnije i malo toplije vreme očekuje od petka.\nDirektor GSP “Beograd” Željko Milković kazao je da se na ulicama glavnog grada saobraća 1.191 vozilo od kojih ih su 384 u vlaništvu privatnih prevoznika.\n“Tako će biti i sutra, a jedini problem zbog najavljene ledene kiše mogao bi da bude sa elektromrežom, ali smo spremni da tramvaje i trolejbuse ukoliko se to desi zamene svi raspoloživi autobusi”.


"Nema radova bez razgovora sa građanima Dobrinje" | MediaPortal.rs\n"Nema radova bez razgovora sa građanima Dobrinje"\nU velikoj sali SO Požega danas je održan satanak opštinskog rukovodstava sa predstavnicima 8 mesnih zajednica sa teritorije sve tri Dobrinje, Male i Velike Ježevice, Papratišta, Draženovića i Mađera. Tema je aktuelna situacija u vezi istražnih aktivnosti, kojima treba da se utvrdi da li na ovim prostorima ima litijuma i bora,\nMinistarstvo rudarstva i energetike napominje da se 95 odsto odobrenih geoloških istraživanja okonča bez overe rezervi i otvaranja rudnika. Takođe, kažu da rizik od negativnog uticaja na životnu sredinu prilikom geoloških istraživanja litijuma, koja se sprovode u neporemećenom masivu, što je slučaj sa terenom u Dobrinji, ne postoji.\n„Pozvali smo vas ovde da razgovaramo o ovoj temi i tu smo da Vas detaljno informišemo o celom procesu i odgovorimo na sva Vaša pitanja“, kazao je na početku sastanka Dejan Mrkić predsednik SO Požega.\n„Pozdravljam prisutne predstavnike mesnih zajednica i odmah vam kažem da ne postoji način da se dobije dozvola za iskopavanja ukoliko nije urađena studija da je to apsolutno bezbedno za životnu sredinu“, kazao je zamenik predsednika Opštine Ivan Novaković i naveo je da se sve radi u skladu sa zakonom.\n„Nikada nećemo uraditi ništa na štetu svojih građana i obećavam da niko nikada neće doći da izvodi bilo kakve radove dok prvo ne sedne sa Vama da razgovara“, dodao je Novaković, naglasivši da investitor ne može da pristupi izvođenju geoloških istražnih radnji na privatnim parcelama ukoliko nema saglasnost vlasnika.


Izvor: JUGpress.com, 23.Nov.2020, 20:41\nKampanju su zvanično najavili ambasador Sem Fabrici, >> Pročitaj celu vest na sajtu JUGpress.com << šef Delegacije EU u Srbiji i Branko Ružić, prvi potpredsednik Vlade Srbije i ministar prosvete, nauke i tehnološkog razvoja, gostujući u jutarnjem programu Radio televizije Srbija (RTS-a).\nSaradnja EU i Srbije u obrazovnom sektoru je izuzetan primer onoga što bismo mogli postići bliskom saradnjom. Kao najveći partner Srbije u modernizaciji obrazovnog sektora, EU je od 2003. godine donirala oko 100 miliona evra za reformu i unapređenje sektora obrazovanja na svim nivoima. Od predškolskog i osnovnog vaspitanja i obrazovanja, preko srednjeg stručnog i visokog obrazovanja i obrazovanja odraslih – EU je najvažniji partner Srbije kada je reč o uvođenju novih standarda, razvoju programa nastave i učenja, stručnom usavršavanju nastavnika i finansiranju nove školske opreme.\nRadio Televizija Vojvodine: Ružić i Godfri o saradnji u oblasti obrazovanja i nauke


Afera otkrivena uoči izbora za Evropski parlament: SPO traži istragu protiv Štrahea - BIGportal.ba\nMaj 18, 2019 066\nNedavno se u javnosti pojavio video snimak na kojem ta dva političara navodnim ruskim milionerima nude državne poslove u zamenu za finansijsku pomoć njihovoj stranci.\nPoslanik SPO-a Hanes Jarolim u prijavi kaže da izjave Štrahea i Gudenusa u video snimku mogu predstavljati krivična dela pripreme zloupotrebe službenog položaja, korupcije, pranja novca, pa sve do umrežavanja sa državnim neprijateljem.\nNemački magazin “Špigl” i dnevnik “Ziddojče cajtung” (SZ) objavili su sinoć tajno snimani video materijal iz jula 2017.\nNa njemu su Štrahe i Gudenus, u jednoj vili na španskom ostrvu Ibica, gde razgovaraju s navodnom nećakom jednog ruskog milijardera koja tvrdi da želi da investira u Austriju.\nŠtrahe je u razgovoru s tom ženom rekao da bi trebalo da njegovoj partiji da finansijsku donaciju, objašnjavajući da to ne treba da čini preko partijskog računa, već preko nekog udruženja, kako bi se zaobišla provera porekla novca, i ujedno joj obećava da će joj, kao protivuslugu, dodeljivati državne poslove.\nUjedno, pošto je žena tvrdila da želi da kupio udeo u bečkom dnevniku “Kronen cajtung”, on je rekao da će joj pomoći, ali da zato ona treba da njegovu stranku promoviše preko ovog uticajnog lista.\nZa sada su objavljeni samo delovi večeri, koja je, prema pisanju “Špigla” trajala šest sati, i toliko materijala i ima, pa se u nastavku očekuju dalji snimci.\nGeneralni sekretar Ministarstva pravosuđa Kristijan Pilnaček rekao je da Više tužilaštvo već analizira video materijal.\n“Imamo trenutno samo isečke, pa se kompletna situacija ne može proceniti”, rekao je Pilnaček.\nS pravnog gledišta, kazao je, postavlja se pitanje da li se radilo samo o “priči” ili konkretnim krivičnim delima. U svakom slučaju, ova afera može skupo koštati Štrahea, za kojeg mediji tvrde da je pred ostavkom.\nŠtrahe, kao i njegov koalicioni partner, lider Narodne partije i kancelar Sebastijan Kurc, najavili su da će se danas izjasniti o ovoj aferi.\nŠtrahe će, kako je najavljeno, oko podneva izaći pred medije, posle sastanka s kancelarom Kurcom. Kurc bi, prema medijima, mogao doneti odluku da raskine koaliciju sa FPO i raspiše prevremene izbore.\nAfera je otkrivena samo nedelju dana pred izbore za Evropski parlament i značajno će uticati na ishod kada je reč o FPO, kojoj se prognoziralo da bi mogla biti druga snaga posle izbora.\nSada bi se sve moglo preokrenuti, a u slučaju raspisivanja prevremenih izbora, FPO bi zasigurno pretrpela velike gubitke, a pošto je SPO na najnižem istorijskom nivou po pitanju popularnosti, Kurc bi mogao doći u situaciju da može samostalno da formira vladu.\nVršnjaci silovali dječaka štapom u školi?


Osnovan Wizz Air Abu Dabi - jeftiniji letovi do Bliskog istoka\nPočetna/BIZNIS/Osnovan Wizz Air Abu Dabi – jeftiniji letovi do Bliskog istoka\nSana Life 2. marta 2020.\tBIZNIS, TURIZAM Ostavite komentar\nWizz Air Holdings Plc („Wizz Air“), objavio je danas da je zaključio finalni ugovor sa svojim partnerom, Abu Dhabi Developmental Holding Company PJSC („ADDH“), o zajedničkom osnivanju kompanije Air Abu Dhabi. Planirano da ova niskotarifna avio-kompanija počne sa radom na Međunarodnom aerodromu Abu Dabi na jesen 2020. godine.\nOvaj ugovor je jedan od ključnih koraka ka osnivanju Wizz Air Abu Dhabi, novog emiratskog niskotarifnog avio-prevoznika sa sedištem u glavnom gradu UAE. Wizz Air Abu Dhabi planira da počne sa radom u drugoj polovini ove godine i da putnicima ponudi niske cene avio-karata uz kvalitetnu uslugu na letovima do brojnih destinacija u Evropi, na Bliskom istoku, u Aziji i Africi.\nU narednim mesecima će početi proces zapošljavanja u kompaniji Wizz Air Abu Dhabi, što će otvoriti nove šanse za zaposlenje, podstaći ekonomiju i privući više posetilaca Abu Dabiju. Ova najava je takođe u skladu sa podsticajnim programom Abu Dabija pod nazivom Gadan 21, vrednim 50 milijardi dirhama, čiji cilj je dalji razvoj ovog emirata kroz investicije u biznis, inovacije i ljude.\n„Ovo je značajan trenutak za osnivanje naše nove avio-kompanije u Abu Dabiju. Ugovor o zajedničkom ulaganju sa Abu Dhabi Developmental Holding Company u kompaniju Wizz Air Abu Dhabi potvrđuje našu dugoročnu posvećenost ekonomski i operativno visoko efikasnom i ekološki najodrživijem poslovnom modelu poslovanja avio-kompanije u cilju razvoja vazduhoplovnog sektora Abu Dabija. Wizz Airova misija se savršeno uklapa u ekonomsku strategiju diversifikacije Abu Dabija jer nam je cilj da intenziviramo avio-saobraćaj stvaranjem potražnje u korist rastuće turističke i ekonomske raznolikosti Abu Dabija. Jedva čekamo da poželimo dobrodošlicu putnicima na letovima svoje mlade, zelene i izuzetno efikasne flote,“ rekao je Jožef Varadi, generalni direktor kompanije Wizz Air Holdings.\n„Turizam je jedan od glavnih prioriteta razvojne strategije Abu Dabija. Velika ulaganja se ne odnose samo na naše aerodrome, već i na turističku infrastrukturu, uključujući hotele, rizorte i kulturne atrakcije. Naš emirat je prošle godine zabeležio rekordnih 11,35 miliona posetilaca, najviše zahvaljujući dobroj povezanosti koja ljudima omogućava da posete Abu Dabi na jednostavan i pristupačan način. Naša partnerstva sa Wizz Airom i drugim kompanijama će pomoći da se glavni grad UAE pozicionira kao izuzetno konkurentna regionalna i međunarodna destinacija i za poslovne ljude i za turiste“, izjavio je Njegova ekselencija Muhamed Hasan Al Suvaidi, generalni direktor kompanije ADDH.\nGlavna delatnost ove avio-kompanije će biti uspostavljanje linija ka tržištima na kojima Wizz Air posluje i beleži visoku stopu rasta – centralnoj, istočnoj i zapadnoj Evropi.\nOznakeAbu Air destinacije Dhabi Gadan 21 UAE Wizz\nPrethodni Tajna manastirskog sira – pirotski kačkavalj na francuski način\nSledeći Bled – Mesto kome bih se uvek vraćala


Sin Igor jeste povezan sa "Prointerom" Vlastodršci i direktori javnih preduzeća bahato troše milione maraka javnog novca i sklapaju preskupe IT ugovore, a “Prointer” te milione slaže u svoju kasu. Za samo pola godine ova firma uknjižila je šezdesetak tendera vrijednih 10.230.605 KM sa uračunatim porezom na dodatu vrijednost!\nPovlašteni ili srećni dobavljač medicinske opreme za zdravstvo Srpske Kao i u većini drugih slučajeva opremanja bolnica i novih dijelova bolnica u Republici Srpskoj, nabavka medicinske opreme vršena je preko firme Medical iz Mostara\nVOJNI HELIKOPTERI BiH U PRIVATNIM I ŠVERC DESANTIMA\nZa koga se obavljaju komercijalni letovi? Prema našim saznanjima, helikopteri OS BiH se koriste, između ostalog, za šverc cigareta i prevoz civilnih lica uz novčanu nadoknadu.\nBacanje miliona na autoput Banjaluka – Prijedor bez analize o prometu Svjetlana Šurlan, novinarka portala Capital, dobitinica je ACCOUNT-ove nagrade za izvještavanje o korupciji u kategoriji pisani izvještaj. Tekstovi o izgradnji autpoputa Banja Luka-Prijedor su objavljeni u periodu od jula 2018. do februara 2019.\nCIN i Šurlan dobitnici nagrada za najbolje izvještavanje o korupciji Istraživački tim Centra za istraživačko novinarstvo i novinarka portala capital.ba Svjetlana Šurlan dobitnici su ovogodišnje ACCOUNT-ove nagrade za izvještavanje o korupciji.\nIzbačeni dijelovi ministarskih biografija\nKorupcija, nepotizam, pronevjere, poslovni gubici… Objavu imena ministara aktuelnog saziva Vlade RS, među kojima je bilo i anonimusa, ali i „starih znanaca“, pratile su zvanične biografije, vidno „ispeglane“, u kojima su svi predstavljeni isključivo u superlativu. Međutim, životni i poslovni put većine ministara i nije baš toliko ružičast a pojedini dijelovi njihovih biografija bi ih, u iole uređenoj državi, u startu eliminisali kao kandidate na ove izuzetno odgovorne funkcije.\nTEGELTIJA, STANIŠIĆ I RAKIĆ ZAŠTITILI NEŠIĆEV KRIMINAL\nArbitražom „pokrili“ 6,7 miliona KM Iako su ugovori i sporazumi istekli, Nenad Nešić iz „Puteva RS“ je od Dragana Čorokala, vlasnika „Prijedorputeva“ tražio obavljanje pojedinih poslova i bio saglasan sa planom redovnog održavanja tokom 2017. godine. Ispostavilo se da 12 mjesečnih situacija „Puteve“ košta 6.756.518 KM. Nešić nije isplaćivao novac dok ga „ne pokrije“ arbitražnim postupkom.


Talin: Prevoz besplatan, a grad povećao prihode – mojKontakt portal – Radio Televizija Kontakt\nTalin: Prevoz besplatan, a grad povećao prihode\nVjerovatno ste negdje proćitali da je Talin postao prvi grad u EU koji je uveo besplatan javni prevoz? Upravo taj eksperiment im je donio 20 miliona evra.\nЈavni prevoz djelimično se finansira od poreza građana koji imaju prebivalište u Talinu – njih 10.000 godišnje otkada je besplatan prevoz uveden.\nVeći broj prijavljenih stanovnika – više novca u budžetu grada. To znači da se putem poreza budžet Talina uvećao za čak nekoliko miliona evra. Osim toga, prevoz je besplatan jedino za stanovnike Talina. Svi ostali plaćaju punu cijenu karte od dva evra po vožnji pa je to, uz porez, dodatni način zarade.\nKoalicija “Bijeljina pobjeđuje” formirala skupštinsku većinu


Politika: Stoltenberg: Srbija je izvor stabilnosti, žalimo za žrtvama NATO bombardovanja - BalkaniYUm.TV '); } //]]>\nStoltenberg: Srbija je izvor stabilnosti, žalimo za žrtvama NATO bombardovanja\nGeneralni sekretar NATO-a Jens Stoltenberg poručio je nakon sastanka sa srpskim premijerom Aleksandrom Vučićem da je Srbija izvoznik stabilnosti u regionu. Vučić istakao da je Srbija vojno neutralna, ali da bez nastavka saradnje sa NATO-om nema stabilnosti u regionu, koja je preduslov za dalji ekonomski rast i napredak.\nJens Stoltenberg je rekao da Severnoatlantska alijansa poštuje vojnu neutralnost naše zemlje i izrazio "žaljenje zbog nevinih žrtava NATO kampanje", odnosno svojevremenog bombardovanja SRJ.\nGeneralni sekretar Alijanse je zajedničku pres-konferenciju sa Aleksandrom Vučićem u Briselu počeo pozdravom "dobar dan" na srpskom jeziku i istakao da je Srbija u srcu Balkana, što je u srcu Evrope, te da značajno doprinosi na različite načine regionalnoj stabilnosti.\nOcenio je da je imao odličan sastanak sa premijerom Vučićem i poručio da NATO poštuje suverenu odluku naše zemlje o vojnoj neutralnosti.\nTakođe je naveo da je "svrha i cilj vazdušnih akcija NATO-a 1999. godine bila zaštita civila", u čemu se, kaže, uspelo.\n"Gubitak života nevinih ljudi je bila tragedija i zbog toga duboko žalim", rekao je šef NATO-a.\nPoručivši Vučiću da je dobrodošao u sedište NATO-a, Stoltenberg je dodao da je srpski premijer imao odličan sastanak sa predstavnicima Atlantskog saveta i to je prvi susret premijera sa tim telom.\n"Imali smo odličan sastanak sa Savetom, i to pokazuje da radimo na jačanju saradnje između NATO-a i Srbije. Ponosan sam na prijateljstvo sa vama, zahvalan što ste ovde. Razgovarali smo različitim pitanjima uključujući i naše zajedničke bezbednosne izazove", rekao je Stoltenberg.\n"Srbija je u srcu Balkana, što je u srcu Evrope, doprinosi na različite načine regionalnoj stabilnosti i nacionalnoj stabilnosti", ocenio je Stoltenberg.\nPoručio je da je Srbija izvoznik stabilnosti. Naveo je da je impresioniran reformama koje Srbija sprovodi "kod kuće", te da NATO, a i on lično, pozdravljaju angažovanje Srbije u situaciji sa izbeglicama.\n"I pozdravljamo činjenicu da Srbija doprinosi mirovnim misijama na Kipru, u Libanu i Africi", rekao je Stoltenberg.\n"Zaista verujem u potencijal saradnje NATO-a i Srbije, ne možemo da zaboravimo prošlost, ali gledajmo u budućnost", poručio je Stoltenberg.\nDodao je da NATO poštuje neutralnost Srbije, te da je to suverena odluka jedne suverene države, ali da isto tako pozdravlja dalje jačanje saradnje.\n"Podržavamo napore Srbije na putu ka EU, mislimo da je to dobro za Srbiju, za stabilnost i saradnju u Evropi", zaključio je Stoltenberg.\nNa pitanje Tanjuga da precizira koji su to zajednički bezbednosni izazovi za Srbiju i NATO i da li su na delu već neke zajedničke akcije, Stoltenberg je pre svega istakao rizike koje predstavlja situacija u Iraku i Siriji i borbu protiv stranih boraca.\n"Zajedno se na različite način borimo i sa posledicama migrantske i izbegličke krize", rekao je šef NATO-a, još jednom pohvalivši Srbiju zbog načina na koji se suočila sa tim problemom.\n"Bavimo se i stabilizacijom susedstva na različite načine. Srbija doprinosi stranim vojnim misijama, dok NATO obučava srpske vojnike, to je važno za Srbiju, ali i za Evropu i NATO", dodao je Stoltenberg.\nPrema Stoltenbergovim rečima, dve strane rade i na jačanju bilateralne saradnje kroz IPAP, a radiće i dalje na razvijanju saradnje i borbi protiv ID.\n"Ponoviću: Srbija je izvoznik stabilnosti i blizak saradnik NATO-a", naglasio je Stoltenberg.\nVučić: Bez NATO-a nema stabilnosti u regionu\nPremijer Aleksandar Vučić poručio je da je Srbija vojno neutralna, ali da želi da nastavi saradnju sa NATO-om, jer bez te saradnje nema mira i stabilnosti u regionu, a mir i stabilnost u regionu su preduslov za dalji ekonomski rast i napredak Srbije.\nVučić je, posle sastanka sa generalnim sekretarom NATO-a Jensom Stoltenbergom u sedištu Alijanse u Briselu, zahvalio Stoltenbergu na tome što poštuje odluke Srbije i Narodne skupštine o vojnoj neutralnosti naše zemlje.\nTakođe je zahvalio generalnom sekretaru NATO-a na izjavi da žali zbog nevinih žrtava bombardovanja 1999. godine, jer je to, istakao je, velika stvar za "Srbe, narod i zemlju" da čuju.\nNaveo je da javnost u Srbiji mora da zna da smo okruženi zemljama NATO-a i zemljama koje bi želele da budu u NATO-u, te da, ukoliko želimo mir i stabilnost, veći ekonomski rast i napredak privrede, kao i bolji životni standard, moraju da se grade dobri odnosi sa ljudima iz NATO-a.\n"Srbija je vojno neutralna, poštuje odluke Skupštine, ali zbog racionalnih razloga i pogleda u budućnost, a ne vraćanja u prošlost, želi da razvije odnose sa NATO-om", rekao je Vučić.\nDodao je da je sa Stoltenbergom razgovao o svim ključnim pitanjima, o borbi protiv terorizma, migrantskoj krizi, učešću Srbije u mirovnim operacijama, te da je zamolio Stoltenberga da NATO pomogne na uklanjanju mina i čišćenju, posebno na Kopaoniku.\nVučić je rekao da je, posle relaksacije vazdušne zone u Zoni kopnene bezbednosti, bilo reči i o donjem sloju vazdušnog prostora iznad KiM i da će se eksperti uskoro sastati, te da veruje da će biti pozitivnih rešenja u narednom periodu.\n"Želimo da u okviru Partnerstva za mir i IPAP-a tu vrstu saradnje nastavimo. To je od izuzetnog značaja za građane i verujem da ćemo moći da se pohvalimo upravo takvim dobrim odnosima u budućnosti, jer oni znače mir i stabilnost na Balkanu", rekao je Vučić.\nDodao je da je danas imao posebno otvoren razgovor sa 29 predstavnika zemalja NATO-a, te da se nada da će takve prilike imati ponovo.\nZahvalio je Stoltenbergu na gostoprimstvu, navodeći da je bio počastvovan jer je, kaže, jedan od retkih ljudi koji su imali čast da budu gosti u njegovoj rezidenciji u Briselu.\nTo, naveo je, pokazuje poštovanje koje šef NATO-a ima prema Srbiji i srpskom narodu.\n"Uvek ste dobrodošli u Beograd, želimo da vas viđamo što je moguće češće i u Beogradu i u Srbiji", poručio je Vučić Stoltenbergu.


Za Švajcarsku ide 12 takmičara - Vijesti.me\nZa Švajcarsku ide 12 takmičara\nKarate reprezentacija Crne Gore danas je završila pripreme za 46. Evropsko prvenstvo, koje će od 6. do 8. maja biti održano u Cirihu (Švajcarska).\nFoto: Karate savez Crne Gore Autor: Saša Jončić\nKarate reprezentacija Crne Gore danas je završila pripreme za 46. Evropsko prvenstvo, koje će od 6. do 8. maja biti održano u Cirihu (Švajcarska). Završne pripreme od 27. aprila do danas obavljene su u Podgorici, u „Morači“, pod vođstvom selektora u borbama Dragoljuba Fatića za muškarce i Slavenka Bajića za žene, te Jugoslava Bukilića, selektora kata tima.\nNa EP će u borbama pojedinačno u muškoj konkurenciji nastupiti Jozo Dabović (67 kg), Ljubiša Mihailović (75 kg), Filip Vujadinović (84 kg) i Almir Cecunjanin (+84 kg), dok će u konkurenciji dama, pojedinično i ekipno, nastupiti Dušica Jovetić (50 kg), Suzana Mirković (55 kg), Tanja Dukić (61 kg) i Marina Raković (68 kg).\nŽenski kata tim, pojedinačno i ekipno, predstavljaće Milena Milačić, Tijana Radulović i Biserka Radulović, dok će Mijat Vojvodić biti jedini crnogorski predstavnik u katama.\nReprezentaciju će na EP voditi Fatić i Bukilić, a osim predsjednika Karate saveza Crne Gore Vladimira Mrvaljevića na put će i delegirani sudija Miodrag Radunović.\nReprezentacija na put za Cirih kreće 5. maja.


pink.rs | Dragan Marković Palma: SRBIJA VODI POLITIKU MIRA, ALI I POLITIKU DOSTOJANSTVA\nDragan Marković Palma: SRBIJA VODI POLITIKU MIRA, ALI I POLITIKU DOSTOJANSTVA\nAmbasador Kube u Srbiju Gustavo Trista del Todo i predsednik Skupštine grada Dragan Marković - Palma danas su sa zajedničke konferencije za novinare u Jagodoni poručili da su bilateralni politički odnosi dve zemlje na visokom nivou, te da ih odlukuje tradicionalno prijateljstvo.\nMarković, koji je i predsednik JS i poslanik u Skupštini Srbije, zahvalio je Kubi na čvrstoj i kontinuiranoj podršci suverenitetu i integritetu Srbije a ambasador Gustavo zahvalio je Srbiji na podšci u Ujedinjenim nacijama, jer, kako je rekao, uvek glasa protiv uvođenja sankcija toj zemlji.\n- Kuba je naš veliki prijatelj i kada bi Srbija i Jagodina odlučivali Kubi nikada ne bi bile uvedene sankcija, jer Srbija zna šta su sankcije i kako je živeti pod njima - rekao je Marković.\n- Iako smo daleko mi smo bliski, prošle godine Kubu je posetilo 6.000 turista iz Srbije- rekao je Gustavo i najavio prezentaciju u Privrednoj komori Srbije, 24. septembra na temu "Kako poslovati sa Kubom".\nMarković je ambasadoru Kube uručio grb grada Jagodine, a zatim su zajedno posetili Turistički kompleks "Djurđevo brdo", Akva park, Muzej voštanih figura, ZOO vrt i Izletište "Potok".


Tag / Bistrik / Vesti online\nKada je 2000. godine objavila album "Bistrik" Bilja Krstić (61) predstavila se kao pevačica koja jer uspela da srpskoj tradicionalnoj muzici vrati popularnost u najezdi turbo folka. Istrajna i...\nKad pesme dotaknu dušu\nBilja Krstić (60) koja je već godinama borac za očuvanje srpske izvorne muzike i tradicije, a gde god je gostovala na svetskim festivalima dočekana je aplauzima publike.\nBilja Krstić: Potrebne su korenite promene\nBiljana Krstić (59) sa svojim bendom Bistrik nastupa na brojnim festivalima u Srbiji i inostranstvu, radi kao urednik na Radio Beogradu i autor je i voditelj emisije "Izvorište".\nNemački izdavač za Mladobosance\nBiljana Krstić (59) i njen Bistrik proslavili su srpsku izvornu muziku u inostranstvu. Osim toga ova etno pevačica dobila je pregršt komplimenata za muziku koju je komponovala za film i seriju...\nBiljina uspavanka za Mladu Bosnu\nBiljana Krstić (59) koja sa svojim Bistrikom već godinama niže uspehe u svetu i promoviše tradicionalnu muziku Srbije, ovih dana ima pune ruke posla. Osim brojnih nastupa i obaveza u Radio...


Dijaspora godišnje pošalje 400 miliona evra u Crnu Goru - 22.07.2018, Sputnik Srbija\nDijaspora godišnje pošalje 400 miliona evra u Crnu Goru\nDijaspora u Crnu Goru godišnje šalje od 380 do 400 miliona evra, rekao je direktor crnogorske Uprave za dijasporu Predrag Mitrović. 22.07.2018, Sputnik Srbija\n10:31 22.07.2018 (Osveženo: 03:48 26.08.2021)\n© Fotolia / DdsignPodgorica, Crna Gora\nDijaspora u Crnu Goru godišnje šalje od 380 do 400 miliona evra, rekao je direktor crnogorske Uprave za dijasporu Predrag Mitrović.\n„Procenjuje se da još jedan deo novca dijaspora šalje svojim porodicama privatnim kanalima, bez ikakve evidencije. Međutim, doznake su samo jedna vrsta podrške dijaspore matičnoj zemlji“, rekao je Mitrović podgoričkim medijima.\nO brojnosti crnogorske dijaspore, dodaje Mitrović, može se samo okvirno govoriti jer tačni statistički podaci ne postoje.\n„Uprava za dijasporu aktivno radi na stvaranju osnova za vođenje evidencija o iseljenicima i iseljeničkim organizacijama. Imamo ažurnu bazu u okviru koje je evidentirano oko 150 organizacija iseljenika poreklom iz Crne Gore širom sveta — rekao je Mitrović.\nOn je podsetio da je Uprava za dijasporu krajem februara započela izdavanje iseljeničkih knjižica koje su namenjene svim iseljenicima koji nemaju crnogorsko državljanstvo.\n„Zasad najviše zahteva imamo iz Turske, zatim Argentine i drugih zemalja Latinske Amerike, ali i Srbije, Makedonije, Luksemburga, a baza podataka o izdatim iseljeničkim knjižicama biće jedna vrste evidencije o ovoj kategoriji stanovništva“, naveo je Mitrović.


Dik Marti o specijalnom sudu u Prištini: Kosovo ne mogu da vode mafijaši, ako ne zaštite... | Slavenskijutarnji.org\nMarti je takođe rekao i da je optimista po pitanju hapšenja “velikih riba” u Prištini.\n“Optimista sam da će uskoro tribunal testirati svoj rad prvim hapšenjima ljudi koji su na Kosovu i međunarodnoj zajednici poznati kao ‘velike ribe’”, rekao je Marti za “Preševa jon”.\nNavodi se da je on istovremeno “izrazio zabrinutost da bi svedoci mogli da budu ubijeni ako ih kosovska policija i Euleks ne zaštite”.\nPrema tvrdnji Martija, “Kosovo ne može da ima političku i ekonomsku perspektivu ukoliko zemlju vode osumnjičene, korumpirane osobe i mafijaški kriminalci”.\n“Preševa jon” navodi da je Marti “ranije nazivao (kosovskog predsednika) Hašima Tačija, (potpredsednika kosovske skupštine) Džavita Haljitija, (predsednika kosovske skupštine) Kadrija Veseljija… ‘velikim ribama’”.\nPrema Martijevom mišljenju, “uspostavljanjem tribunala za zločine na Kosovu, Kosovo će bez sumnje otvoriti nove perspektive za integracije”.\n“Ne mislim da će (sud) biti protiv Kosova ili OVK, već zlostavljača iz njihovih redova iz perioda tokom i nakon rata u regionu. Verujem da dobar deo kosovskih političara to zna, posebno onih kojima nisu čiste ruke”, rekao je Marti.\n“Preševa jon” navodi da je Marti takođe upitao “zašto ga Hašim Tači ne tuži za ‘klevetu’”.\nMarti je u julu 2014. u intervjuu za švajcarski radio SRF rekao da je izveštaj glavnog tužioca za istragu o trgovini ljudskim organima na Kosovu i Metohiji 1999. godine Klinta Vilijamsona, koji je tada predstavljen, predstavljao “prijatno iznenađenje” i da, iako Vilijamson nije naveo imena, već je pominjao samo nekadašnje visoke kadrove OVK, za Martija je bilo “sasvim jasno ko su oni”.\n← Sto godina Jugoslavije: Zemlja bez Jugoslovena\nSlučaj sarajevskih policajaca: Osobe privedene u okviru istrage brutalno pretučene. Sudska policija FBiH bez medicinskih dokumenata neće preuzimati lica od pripadnika MUP-a KS-a →\nZapočela akcija “VOLAN” osumnjičeni pred sudom. Počinje najveći proces protiv automafije u istoriji BiH\n11/11/2018 Admin Comments Off on Započela akcija “VOLAN” osumnjičeni pred sudom. Počinje najveći proces protiv automafije u istoriji BiH\nObjavljeno sve što ne smete da znate o vanzemaljcima FOTO\n21/12/2018 Latif Halavac Comments Off on Objavljeno sve što ne smete da znate o vanzemaljcima FOTO\nStevandić poručio da je skidanje Srpske zastave pokušaj poniženja srpskog naroda\n24/11/2018 Latif Halavac Comments Off on Stevandić poručio da je skidanje Srpske zastave pokušaj poniženja srpskog naroda


Kroz samo par godina Pariz će „nadgledati“ velika staklena piramida pokraj poslovne četvrti La Defense. Vizualizacije: Herzog & de Meuron\nBranka Malenica, 16.05.2019. 2 1 min za čitanje\nStakleni trougao prva je visoka građevina kojoj je uspelo da probije zabranu gradnje nebodera u francuskoj prestonici – i to na jedvite jade.\nPariske vlasti dale su zeleno svetlo novom, ali poznatom, neboderu Triangle Tower studija Herzog & de Meuron, što samo po sebi ne bi bilo nimalo čudno da se ne radi o prvom objektu takve vrste u ovom gradu u poslednjih 50 godina!\nNaime, poslednji pariski neboder (kula Montparnasse) sagrađen je sada već davne 1973. godine i zapravo nikad nije uspeo da pridobije simpatije javnosti. Štaviše, zbog ovog projekta je u Parizu krajem sedamdesetih godina prošlog veka došlo do zabrane gradnje objekata viših od sedam spratova. Izgleda da je prošlo dovoljno vremena da se svari novi neboder…\nOriginalni dizajn ovog objekta iz 2014. prvobitno je odbijen, da bi naredne godine bio prihvaćen i sve do sada je stajao u birokratskom limbu pariskih vlasti.\nStakleni trougao prva je građevina tog tipa kojoj je uspelo da probije ovo pravilo – i to na jedvite jade. Naime, originalni dizajn ovog objekta iz 2014. prvobitno je odbijen, da bi naredne godine bio prihvaćen i sve do sada je stajao u, kako kažu na Archinectu, birokratskom limbu pariskih vlasti.\nSpremno za Olimpijadu\nDetalji projekta i dalje nisu poznati, mada se zna da se radi o višenamenskoj zgradi koja broji 42 sprata i 180 metara u visinu, što je niže za za 30 metara od sporne kula Montparnasse.\nRadovi na projektu počeće ove godine, a predviđeno je da budu gotovi do 2024. godine, taman pred otvaranje velike Olimpijade u ovom gradu.\n#Herzog #Herzog & de Meuron #neboder #pariz #regulacioni plan #soliter #staklena fasada #Triangle Tower #urbanizam\nKako prvi u poslednjih 50 god, pa ceo la defense je od nebodera\nisto pitanje kao i Mazgalj, sa linkom i listom godista svih nebodera u klasteru La Defense: https://en.wikipedia.org/wiki/La_D%C3%A9fense\n2 седмице pre Одговори


13.07.2018&nbsp&nbsp&nbsp&nbsp&nbsp&nbsp&nbsp&nbsp&nbsp&nbsp&nbsp&nbsp&nbsp&nbsp&nbsp&nbsp&nbsp&nbspEkоlоški izаzоvi privrеdе nа pоdručјu rеgiје\nU Regionalnoj privrednoj komori Kolubarskog i Mačvanskog upravnog okruga održan je stručni skup na temu „Ekоlоški izаzоvi privrеdе nа pоdručјu rеgiје i prеdvidivа аgеndа rеšеnjа“. Na skupu je predstavljen aktuelni makroekonomski ambijent u oblast zaštite životne sredine, kao i očekivana regulativa na nivou strategije i propisa koji su u primeni ili u proceduri usvajanja. Takođe, razgovarano je o budžetskim linijama na nivou Republike Srbije i na nivou jedinica loklane samouprave koje su namenjene unapređenju zaštite životne sredine, odnosno nenamenskom raspolaganju sredstvima na ovim pozicijama.\nPoslovni ambijent u Republici Srbiji, sa aspekta primene mera za zaštitu životne sredine i harmonizacije sa propisima EU, bliže je predstavio rukovodilac Službе zа cirkulаrnu еkоnоmiјu Privredne komore Srbije, Siniša Мitrоvić, uz diskusiju sa predstavnicima ekološke inspekcije gradske uprave Valjevo i predstavnicima kompanija iz oblasti industrijske proizvodnje i reciklaže.\nNa osnovu iznetih iskustava, zaključeno je da veliko oterećenje u poslovanju proizvodnih kompanija predstavlja Posebna naknada za zaštitu i unapređenje životne sredine, koju propisuju jedinice lokalnih samouprava u odnosu na površinu nekretnina kompanija ili u procentu od 0,1 do 0,4 odsto od bruto prometa kompanije na godišnjem nivou. Sredstva od ove naknade u potpunosti se slivaju u budžet jedinice lokalne samouprave, a visina naknade značajno se razlikuje od jedne do druge loklane samouprave. Poseban problem proizilazi iz činjenice da lokalne samouprave nisu uslovljene da prikupljena sredstva usmere na oblast ekologije, već mogu i nenamenski utrošiti ova sredstva na druge budžetske linije. Usled toga, veoma mali deo ovih sredstava se vraća privredi kroz razvojne projekte u oblasti životne sredine i to je ono što hitno treba menjati.\nPredloženo je da se formuliše odgovarajuća inicijativa koja treba da ukaže na značaj ulaganja u zaštitu životne sredine i da istakne značaj što je moguće hitnijeg usmeravanja sredstva koja potiču od uplaćenih ekoloških taksi u razvojne projekte kompanija, kako bi se privreda što bolje pripremila za očekivano otvaranje Poglavlja 27 u pregovaračkom procesu sa Evropskom unijom. Republiku Srbiju očekuje veliki broj novih propisa i standard u oblasti zaštite životne sredine, i po svim procenama, ekologija će biti ključni aspekt konkurentnosti privrede. Samo one kompanije koje budu ispunjavale rigorozne ekološke standarde u procesu proizvodnje, imaće prilku da plasiraju svoje proizvode na tržište EU.


Počinje da radi bolnica na Sajmu - Zdravlje Vodič | Vaš vodič kroz zdravstveni sistem Srbije\nSutra u 8 ujutro počinje da radi privremana bolnica za zbrinjavanje lakše obolelih pacijenta na Beogradskom sajmu, najavila je premijerka Ana Brnabić i apelovala na građane da budu disciplinovani kada su u pitanju mere propisane tokom vanrednog stanja. Inače, od virusa Kovid 19 umrlo je osmoro ljudi, a danas je preminuo 62- godišnji muškarac. U Srbiji je ukupno zaraženo 528 ljudi, a u poslednja 24 časa virus je potvrđen kod 74 osobe. U 35 gradova u Srbiji su potvrđeni slučajevi korona virusa, a najviše zaraženih je u Beogradu 219, Valjevu 45, Ćupriji 41, Nišu 40, Kruševcu i Kragujevcu po 14 i u Čačku 11, saopštila je danas zamenica direktora Instituta Batut Darija Kisić Tepavčević.\nDirektor Klinike za Infektivne i tropske bolesti u Beogradu Goran Stevanović apelovao je na građane da se odmah jave lekaru čak i ako imaju minimalne tegobe ili su bili u kontaktu sa zaraženima korona virusom, ističući značaj rane dijagnostike.\nOn je dodao da je Srbija ima šanse da se izbori sa virusom ukoliko se svi budu ponašali kao jedinstvena celina.\nStevanović je, rekao da nećemo proći sa minimalnim brojem obolelih i bez ljudskih žrtava, ali da će one biti najmanje moguće ukoliko se svi budemo potrudili i poštovali propisane mere.\nNapomenuo je da je epidemija korona virusa potpuno novo iskustvo za medicinu i uporedio je sa epidemijom velikih boginja iz 1972.godine, a po obuhvatu populacije i posledicama po svetsko stanovništvo sa španskim gripom iz 1918.godine.\nStevanović je naglasio da zdravstevni sistem ne bi mogao da pruži adekvatnu negu svim obolelilma da nije u potpunosti reorganizovan.\n“Kineske kolege su rekle da je dobro što ćemo u privremenim bolnicama na jednom mestu koncentrisati stručnjake i pacijente kako bi im pružili najbolju negu, a one koji su potencijalni izvor infekcije izolovali od ostatka populacije i držati ih pod stalnim nadzorom”, rekao je Stevanović.\nNa pitanje o otvaranju privremene bolnice na Sajmu i da li se očekuje povećan broj pozitivnih na korona virus, Stevanović je kazao da se bolnica otvara jer je u potpunosti pripremljena, a sa druge strane, biće značajno veći broj testiranih. “Nemaju svi pozitivni pacijenti uslove za budu potopuni izolovani kod kuće. Glavna svrha privremenih bolnica je da oni koji imaju minimalne tegobe, a pozitivni su na virus, budu izolovani da se bolest dalje ne širi i da zaraženi budu pod stalnim zdravstvenim nadzorom”, kazao je Stevanović.


Nova komunistička partija Jugoslavije (NKPJ) najoštrije protestuje protiv sramne i skandalozne izjave Ane Brnabić, buržoaske premijerke Srbije da će od 1. januara 2021. godine visina minimalne zarade iznositi svega 35.012 dinara.\nTaj iznos, kao uostalom ni aktuelna visina minimalca od 32.000 dinara, ne predstavlja mesečnu sumu sa kojom radnici sa najnižim primanjima mogu da obezbede svoju egzistenciju. Osnovni dokaz za to je činjenica da će novi iznos minimalca, na kome insistira buržoaska Vlada Srbije, biti niži od minimalne potrošačke korpe koja iznosi 39.000 dinara. Insistiranje Vlade da minimalac u Srbiji i dalje bude niži od vrednosti minimalne potrošačke korpe, pored toga što predstavlja nepravdu i bezobrazluk, je i kršenje odluka Socijalno-ekonomskog saveta, koji čine Vlada, poslodavci i sindikati, da od januara 2021. godine iznos minimalne cene rada mora biti izjednačen sa minimalnom potrošačkom korpom.\nNKPJ ističe da je i iznos od 39.000 dinara nizak, neprihvatljiv i ponižavajući za pripadnike radničke klase u Srbiji s obzirom da je ekonomska situacija u zemlji veoma loša te se svi građani sa primanjima do 70.000 dinara mogu smatrati socijalno ugroženim. Da je to zaista i tako posredno je priznala i buržoaska Vlada na taj način što je svim građanima koji imaju primanja do te sume obezbedila mogućnost besplatnih vaučera za letovanje u zemlji. Međutim, iako smatra da je 39.000 dinara i dalje malo za dostojanstven život NKPJ poručuje da je to suma ispod koje u svojim zahtevima za pravedniju nadnicu radnička klasa ne sme da ide. Shodno tome, reprezentativni sindikati u Socijalno-ekonomskom savetu su dužni da ne odustaju od svog zahteva da minimalna zarada u Srbiji bude izjednačena sa minimalnom potrošačkom korpom. Odustajanje od tog zahteva bi predstavljalo izdaju interesa radničke klase Srbije i članova Saveza samostalnih sindikata Srbije i Ujedinjenih granskih sindikata „Nezavisnost“.\nVlada Srbije ne želi da izjednači iznos minimalca sa iznosom minimalne potrošačke korpe kako bi u uslovima ekonomske krize nastale epidemijom korona virusa omogućila privatnim poslodavcima da ostvaruju što veće profitne stope eksploatacijom tuđeg rada. Na taj način vlast u Srbiji je po ko zna koji put potvrdila da je servis interesa stranog i domaćeg krupnog kapitala a ne interesa radnog naroda naše zemlje. I ovoga puta buržoaska Vlada će kapitalističke preduzetnike, čime će inače biti smanjeni budžetski prihodi, osloboditi niza parafiskalnih nameta kako bi ovi dodatno povećali svoje profitne stope a opet neće ispuniti pravedni zahtev za dostojanstvenim i realnim iznosom minimalne zarade. Sa druge strane, svoju besprizornu gramzivost privatni poslodavci su pokazali tvrdnjama, sa kojima su ušli u pregovore o povećanju minimalca, da je čak i sramni procenat koji je predložila Vlada „previsok i nedostižan“. Takva besprizornost u ocenama najbolje demonstrira reakcionarnost privatnog vlasništva nad sredstvima za proizvodnju i zašto u progresivnom društvu ono neminovno mora da bude ukinuto kao eksploatatorsko.\nNKPJ ističe da se za pravedno povećanje minimalne zarade radni ljudi u Srbiji ne mogu izboriti apelima, performansima i plaćenim projektima koji treba da opravdaju postojanje određenih lažnih levičarskih organizacija. Takva „borba“ je kao jalova unapred osuđena na propast što praksa u konkretnom slučaju jasno pokazuje.\nDa bi se radni ćovek izborio za dostojanstven i pravedan minimalac potrebno je stvaranje ujedinjenog fronta koji bi činili sindikati, radničke i druge progresivne organizacije kao i svi potlačeni slojevi društva a čiji bi cilj bio organizovanje uličnih protesta, demonstracija i štrajkova sa samo jednim zahtevom od koga se ne može odustati a to je da se iznos minimalne zarade izjednači sa iznosom minimalne potrošačke korpe.\nNKPJ zahteva od Vlade Srbije da odmah povuče svoju sramnu i uvredljivu odluku o visini minimalne zarade u našoj zemlji i da odredi da taj iznos od januara sledeće godine ne može biti niži od 39.000 dinara.\nNKPJ poziva progresivnu javnost Srbije da digne svoj glas i privoli buržoasku vlast da se minimalna zarada izjednači sa visinom minimalne potrošačke korpe!\nPrevious: SREĆAN POLAZAK U ŠKOLU\nNext: ANGELA MERKEL NIJE PRIJATELJ SRBIJE